Uus Maa Kinnisvarabüroo

Uus Maa Kinnisvarabüroo on Eestis tegutsev kinnisvarabüroo, mille põhitegevus on elukondliku kinnisvara vahendus. Uus Maa sai alguse 1992. aastal loodud AS SPD kinnisvaravahenduse osakonnast Uus Maa. 1994. aasta kevadel registreeriti AS Uus Maa Kinnisvarabüroo eraldiseisva ettevõttena. Uus Maa Kinnisvaragrupp on emaettevõte, mille põhitegevuseks on ülejäänud Uus Maa nime kandvate ettevõtete haldamine – Uus Maa Kinnisvarabüroo, mis tegeleb elamispindade vahendamisega ning Uus Maa Ärikinnisvara OÜ, mis tegeleb äripindade vahendamisega. Uus Maa toodi turule 1992. aasta kevadel AS SPD kinnisvaravahenduse osakonnana. 1994. aasta kevadel registreeriti AS Uus Maa Kinnisvarabüroo eraldiseisva ettevõttena. 1995. aastal ostis Uus Maa AS Bangalo varad ning võttis üle töötajad. 1996. aastal kasvas ettevõtte haldusosakonnast välja Uus Maa Kinnisvarahaldus. 1997. aastal avati Saaremaa kontor. 1997. aasta suvel loodi Uus Maa Kinnisvaragrupp kui valduseühing. Sama aasta suvel liitus Uus Maaga endine Mendelson & Ko juhatuse liige Ville Jehe. 1997. aastal liideti Uus Maa Kinnisvaragrupiga VTA Investeeringu AS, mis pärast nimemuutust jätkas oma tegevust OÜ Uus Maa Kinnisvaraarenduse nime all. 1998. aasta veebruarist hakkasid Uus Maa kaubamärgi all tegutsema endise Kinnisvaraeksperdi Rakvere ja Jõhvi kontorid. 1999. aasta suvel muudeti OÜ Uus Maa Kinnisvaraarenduse nimi OÜ Uus Maa Kinnisvarakonsultandid, kuivõrd uus nimi kajastab täpsemalt ettevõtte tegevust. 2000. aastal alustas tegevust Uus Maa Tartu kontor. 2001. aasta algul kolisid seni Tallinnas eri paigus asunud Uue Maa tütarettevõtted kokku uude peakontorisse aadressil Rävala pst 6. 2001. aasta suvel alustas tegevust Uus Maa Pärnu kontor. 2002. aasta sügisel taasavati Uus Maa Kuressaare kontor. 2004. aasta sügisel avati Uus Maa Paide kontor. 2004. aasta lõpul sõlmis Uus Maa Kinnisvarahalduse OÜ ja Arkaadia Halduse OÜ strateegilise liidu ning koos tegutsetakse aadressil Maakri 19/21. 2005. aasta sügisel avati Uus Maa Viljandi kontor. 2006. aasta kevadel avati Uus Maa Jõgeva kontor. 2007. aastal avati Uus Maa Pirita kontor. 2007. aasta jaanuaris avati Uus Maa Haapsalu kontor. 2007. aasta aprillis avati Uus Maa Narva kontor. 2008. aastal loodi Uus Maa rahvusvaheline kaubamärk Seven Real Estate Advisors. 2009. aastal eraldus Uus Maa grupist ärikinnisvara nõustamise üksus jätkates iseseisvat tegevust Seven Real Estate Advisors nime all. 2009. aasta jaanuaris toimus Uus Maa Kinnisvarabüroo ja Uus Maa Kinnisvaragrupi ühinemine ning samal ajal eraldus Uus Maa Kinnisvarakonsultandid. 2009. aasta aprillis toodi turule uus sidusteenus: Uus Maa Kolimisteenused. 2009. aasta mais toodi turule kinnisvara kokkuostu sidusteenus Uus Maa Invest. 2009. aasta juunikuust väljastab Uus Maa Kinnisvarabüroo energiamärgist. 2009. aastal valiti Uus Maa Kinnisvarabüroo Euromoney küsitluses teist korda parimaks kinnisvaravahendusettevõtteks. 2010. aastast pakub Uus Maa Kinnisvarabüroo klientidele kompleksteenust. 2010. aasta juuni kuust on turul Uus Maa Kinnisvarabüroo ehituse konsultatsioonide teenus. 2010. aastal loodi Uus Maa Property Advisors, mida juhib Ardi Roosimaa, ning äripindade osakond, mille juhiks sai Fred Linnukütt. 2013. aasta 1. märtsil sai Uus Maa Kinnisvarabüroo uue elukondliku kinnisvara juhi, kelleks sai pikaaegne Rakvere büroo juht ja kutseline maakler Eve Soppe. 2014. aasta jaanuaris sai Uus Maa partneriks lisaks Jaanus Laugusele ja Mika Sucksdorffile hindamisosakonna juht Meelis Tammre. 2014. aastal 29. mail omandas Uus Maa Kinnisvarabüroo osaluse Epicenter kinnisvaras. 2015. aastal lõi Uus Maa ettevõtte Hispaaniasse nimega Uus Maa Marbella Spain SL. Samal aastal allkirjastati ka nimesponsori leping Rullituuriga. 2015. aastal oli Uus Maa Äripäeva Eesti Kinnisvarafirmade TOP-i esikohal. 2016. aastal avati Uus Maa Kadrioru kontor. 2016. aastal eraldus Epicenter Kinnisvara Uus Maa Kinnisvarabüroost. 2016. aastal oli Uus Maa teist korda Äripäeva Eesti kinnisvarafirmade TOP-i esikohal. 2017. aastal valiti Uus Maa partner Mika Sucksdorff Eesti Kinnisvarafirmade Liidu juhatuse esimeheks. 2017. aasta 3. juulist alates on Uus Maa elukondliku kinnisvara tegevjuht Kristi Djomin. 2017. aastal valis Euromoney Uus Maa kolmandat korda Eesti parimaks kinnisvaravahendusettevõtteks. 2018. aastal loodi Uus Maa Ärikinnisvara OÜ, mis keskendub äripindade vahendamisele. 2018. aastal kolis Uus Maa Kinnisvarabüroo oma vanast kontorihoonest (Rävala 6) uude kontorisse aadressil Maakri 19/1, 5.korrusele. 2018. aastal avati Uus Maa Pärnu Kuninga kontor. 2019. aastal eraldus Uus Maa Ehitus ja Uus Maa Property Advisors Uus Maa Kinnisvarabüroost. 2019. aastal liideti Uus Maa Kinnisvarabürooga Remax Plus, mis sai uueks nimeks Uus Maa Pluss. 2019. aastal sai Uus Maa Kinnisvarabüroo elukondliku kinnisvara tegevjuhiks Külli Friedrichson. 2019. aastal sai Uus Maa Kinnisvarabüroo frantsiiside juhtivaks konsultandiks Kristi Djomin. 2020. aasta 1. jaanuaril liideti Uus Maa Kinnisvarabürooga Remax City ja Remax Capital, mis said uuteks nimedeks Uus Maa City ja Uus Maa Capital. Uus Maa Kinnisvarabürool on üle Eesti kaksteist esindust: Tallinn: peakontor (1992); Pirita frantsiisibüroo (2007); Kadrioru frantsiisibüroo(2016); Uus Maa Pluss frantsiisibüroo (2019); Uus Maa City frantsiisibüroo (2020); Uus Maa Capital frantsiisibüroo (2020). Kuressaare (1997); Rakvere (1998) Jõhvi (1998) Tartu (2000); Pärnu: Pärnu frantsiisibüroo (Akadeemia tn) (2001); Pärnumaa frantsiisibüroo (Kuninga tn) (2018). Haapsalu (2007) Viljandi (2005) Lisaks on meil maaklerid ka: Jõgeval Paides Võrus TOP: vaata parimaid kinnisvarabüroosid. Äripäev, 13. oktoober 2015. Kinnisvarabüroode TOP: kasvuhoo peatumist ei ole niipea näha. Äripäev, 17. oktoober 2016. Euromoney valis Uus Maa Eesti parimaks. Kinnisvarauudised.ee, 20. september 2017. Uus Maa Kinnisvarabüroo koduleht